text: Fangeflugt kunne være undgået
  16 november 2011 kl. 15.37
  I lørdags flygtede to fanger fra den nedslidte arrest i Aabenraa. En flugt, der kunne have været undgået.
  Flugten kunne ske, fordi arresten er gammel, overbelagt og overvågningen er så gammeldags. Desuden er fangerne i Aabenraa nu mest hårde kriminelle - tidligere var det knap så skrappe fanger.
  To fanger brød lørdag igennem nogle gamle rustne tremmer, kravlede ud på taget og sprang ned.
  Den ene fange brækkede begge ankler i faldet, og blev hurtigt anholdt. Den anden fange stak af, men blev senere anholdt.
  Arresten i Aabnerå er 105 år gammel. Ud over nye tremmer vil personalet gerne have bedre alarmudstyr, der kan opdage, hvis der er bevægelse uden for tremmerne.
  Ifølge medlem af retsudvalget Jacob Bjerregaard er der tidligst penge til forbedringer af arresthuset på finansloven for 2013.
  